Top

Iste articlo tracta sobre o topo. Pa atros emplegos d'a parola topo, se veiga Topo (desambigación).
Un topCon a variant topo sacando en Benás porque «topo» ye un radedor BALLARÍN CORNEL, Ángel, Diccionario del benasqués; Zaragoza, 1978. Consultable en linia a traviés de  Diccionario del benasqués. Consultau lo 4 de setiembre de 2018. u taupaCon a variant tauba, en Sobrarbe tamién tobonero VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-8986-235-7  y toponero TOMÁS ARIAS, Chabier, El aragonés del Biello Sobrarbe. Instituto de Estudios Altoaragoneses. Uesca, 1999. ISBN 84-8127-095-4 QUINTANA i FONT, Artur, El Aragonés nuclear de Nerín y Sercué (Valle de Vio); Gara d'Edizions. Zaragoza, 2007. ISBN 978-84-8094-060-3 que coexisten con topo, y en Ribagorza tamién taboneroQue ista sí ye la sola parola que s'emplega en benasqués., son os nombres comuns que s'emplega en aragonés pa nombrar as especies diferents de mamiferos que fan vida debaixo de tierra, esforicando matriqueras largas que se diz topineras, y que tienen cualques adaptacions pa fer-lo; como as zarpas debanteras mas grans y recias que as zagueras, pa esgarrapar como palas, orellas diminutas pa que no les dentre a tierra, y os uellos ciegos y bellas vegadas tan atrofiaus que es tienen amagaus debaixo d'a piel.

A especie que mas a sobén recibe iste nombre ye Talpa europaea, o tabonero común, pero tamién se puede trobar aplicau a bels atros animals que mesmo pueden no estar soterranios, como os topos d'augua. A mayoría d'animals a os que s'aplica ista denominación son miembros d'a orden Soricomorpha y especialment a familia Talpidae.

 Descripción 
Os tops viven en topineras, d'a on que no en amaneixen si que tansament y contadas as vegadas. Tot lo suyo cuerpo ye feto pa esforicar túnels y vivir debaixo tierra, a on minchan cucos y lombrices por principal.

No tienen uellos visibles, y si en tienen (como por eixemplo Talpa europaea, a especie mas corrient en Europa que sí que en tiene) es tienen chiquinins y amagaus entre o pelo. Tamién as orellas son muit chicas y cuestan de veyer; a razón ye que s'han reduciu pa que no les dentre tierra entre que esbulligan por as matriqueras.

As zarpas de debant son granizas y fieras, desproporcionadament grans si se compara con atros soricomorfos, con unglas recias que creixen contino y una disposición d'as patas debanteras lateralizada dende o huembro. Les sirven pa esgarrapar y excavar, como si estasen palas, pero no gosan servir pa cosa difuera d'a topinera, por o que, cuan caminan por o suelo, pareixen aletas inútils. Puet estar que d'astí dimane a exprisión «un andar topino» u estar «atopinau» pa os que tienen malformacions en as garras.

 En benasqués 
En a val de Benás (Alta Ribagorza) a parola «topo» designa inequivocament un mamifero que sía un radedor, como as ratas d'augua por eixemplo. Pa las especies de soricomorfos s'emplega solament a parola tabonero en puestos de topo, anque por contra d'atras variants de l'aragonés, como o chistabín BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0  y l'aragonés de Sobrarbe, no disposa d'una parola diferent pa nombrar o cado a on que viven istes animals (topinera) y se diz tabonero tanto a l'animal como a la suya matriquera.

 Se veiga tamién 
Talpidae.
Topo d'augua.
Morganyo y musaranya.
Erizón.
Topinera.
Topinal (Sobrarbe) u topiaízo (ansotano).

Notas

Referencias

Categoría:Zoonimia
Categoría:Talpini